CPN วิ่ง 2% โบรกแนะซื้อเป้า 75 บ. ชี้กำไร Q3 โต รับเศรษฐกิจฟื้น
CPN วิ่ง 2% ราคาแตะ 64.50 บ. โบรกแนะนำ “ซื้อ” ประเมินราคาเป้า 75 บ. ชี้กำไรไตรมาส 3/65 โต รับเศรษฐกิจฟื้น-นักท่องเที่ยวเพิ่ม
CPN วิ่ง 2% ราคาแตะ 64.50 บ. โบรกแนะนำ “ซื้อ” ประเมินราคาเป้า 75 บ. ชี้กำไรไตรมาส 3/65 โต รับเศรษฐกิจฟื้น
12 ต.ค. 2565

ผู้สื่อข่าวรายงานว่า วันนี้ (12 ต.ค.65) ราคาหุ้น บริษัท เซ็นทรัลพัฒนา จำกัด (มหาชน) หรือ CPN ล่าสุด ณ เวลา 10:49 น. อยู่ที่ระดับ 64.50 บาท บวก 1.50 บาท หรือ 2.38% สูงสุดที่ระดับ 64.50 บาท ต่ำสุดที่ระดับ 63 บาท ด้วยมูลค่าการซื้อขาย 169.80 ล้านบาท

โดยบล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อ” ราคาเป้าหมาย 75 บาท เป็นผู้พัฒนาธุรกิจ mixed-use (ศูนย์การค้า โรงแรมอสังหาฯ) ที่มีธุรกิจหลักคือศูนย์การค้า ล่าสุดเพิ่งเปิดศูนย์การค้าใหม่ 3 ศูนย์ ในต่างจังหวัดกำไรปกติไตรมาส 2/65 โตก้าวกระโดด 97% เมื่อเทียบจากปีก่อน จาก traffic ที่เพิ่มขึ้น ประกอบกับการลดส่วนลดค่าเช่าลง
ทั้งนี้ไตรมาส 3/65 ได้ประโยชน์จากภาวะเศรษฐกิจที่ฟื้นตัวส่งผลให้ Traffic ดีขึ้นมาก อีกทั้งนโยบายเปิดประเทศเต็มรูปแบบ หนุนนักท่องเที่ยวต่างชาติเข้าไทยเพิ่มขึ้น ดีต่อธุรกิจโรงแรม และศูนย์การค้าในจังหวัดท่องเที่ยว และธุรกิจอสังหาริมทรัพย์ยังโตดี จากยอดโอนโครงการเพิ่มขึ้น